SAPPE เปิดตัวน้ำผสมวิตามิน B’lue รสใหม่ “Crazy Cactus” รับซัมเมอร์
SAPPE เปิดตัวน้ำผสมวิตามิน B'lue รสใหม่ "Crazy Cactus" รับซัมเมอร์
SAPPE เปิดตัวน้ำผสมวิตามิน B'lue รสใหม่ "Crazy Cactus" รับซัมเมอร์
14 เม.ย. 2563

นางสาวปิยจิต รักอริยะพงศ์ ประธานเจ้าหน้าที่บริหาร บริษัท เซ็ปเป้ จำกัด (มหาชน) หรือ SAPPE เปิดเผยว่า บริษัทเปิดตัวผลิตภัณฑ์ใหม่เพื่อกระตุ้นยอดขายในช่วงฤดูร้อนนี้ โดยประเมินว่าจากกระแสรักสุขภาพที่เข้ามามีอิทธิพลอย่างมากทั้งการออกกำลังกายและเลือกรับประทานอาหารที่มีประโยชน์ต่อร่างกาย ในช่วง 2-3 ปีที่ผ่านมา ทำให้เทรนด์ของอาหารและเครื่องดื่มในปี 2563 ยังมีโอกาสเติบโต โดยในช่วงที่ผ่านมาบริษัทฯ และพาร์ทเนอร์ได้ให้ความสำคัญกับการคิดค้นและพัฒนาสินค้าที่เป็นนวัตกรรมใหม่ๆ เพื่อตอกย้ำการเป็นผู้นำตลาดเครื่องดื่มกลุ่มวอเตอร์พลัส (Water Plus)
ล่าสุด ได้เปิดตัวน้ำผสมวิตามิน B’lue รสชาติใหม่ ‘Crazy Cactus’ (กระบองเพชร) ซึ่งถือเป็นครั้งแรกที่มีการเปิดตัวเครื่องดื่มรสชาติสุดแหวกแนวในประเทศไทย โดยมีแนวคิดที่สร้างสรรค์ในการพัฒนาผลิตภัณฑ์ผ่านกระบองเพชร ซึ่งเป็นพืชที่เติบโตในพื้นที่แห้งแล้ง เช่น ทะเลทราย โดยจะมีเพียงไม่กี่สายพันธุ์ที่ให้ความชุ่มชื้น และมีน้ำที่สามารถนำมาสกัดเป็นเครื่องดื่มได้ กระบองเพชรจึงเปรียบเสมือนสัญลักษณ์ของความชุ่มชื้นและความสดชื่นภายใต้แสงอาทิตย์ ที่ทำให้นักเดินทางสามารถ Refresh ได้อีกครั้งท่ามกลางความร้อนระอุของแสงแดดจากทะเลทราย
นอกจากนี้ งานวิจัยจากต่างประเทศยังพบว่าปัจจุบันผู้ผลิตเริ่มเห็นคุณประโยชน์ทางการแพทย์จากกระบองเพชร จึงเกิดกระแสการนำมาแปรรูปในรูปแบบต่างๆ มากมาย โดยในต่างประเทศ เริ่มมีการสกัดต้นกระบองเพชรสดมาดื่ม และสำหรับประเทศไทย เพื่อเป็นการเปิดตลาด ทางบริษัทฯ จึงนำแนวคิดดังกล่าวมาพัฒนาจนกลายเป็นรสชาติใหม่ล่าสุด เพื่อให้ผู้บริโภคได้ดื่มด่ำกับรสชาติแปลกใหม่พร้อมกับประสบการณ์ความสดชื่นสุดขีดที่ไม่เหมือนใคร ซึ่ง B’lue Crazy Cactus จะเข้ามาสร้างสีสันที่แปลกใหม่แบบเต็มกำลังให้กับตลาดเครื่องดื่มในช่วงฤดูร้อนนี้
ทั้งนี้ B’lue Crazy Cactus วางจำหน่ายแบบ Exclusive ที่ร้านสะดวกซื้อ 7-11 แล้วทั่วประเทศ และจะกระจายสินค้าครอบคลุมร้านค้าปลีกและห้างสรรพสินค้ากว่า 20,000 จุดภายในครึ่งปีหลัง โดยสามารถติดตามได้ที่ช่องทางสั่งซื้อในออนไลน์ทุก Platform เช่น Line @Sappeonline, Facebook: Bemorewithblue เป็นต้น เพื่อเพิ่มช่องทางเลือกซื้อที่หลากหลายตอบโจทย์ผู้บริโภคในช่วงที่ต้องรักษาสุขภาพและระมัดระวังการเดินทาง ภายใต้กลยุทธ์การตลาดที่ออกแบบเพื่อตอบโจทย์คนรุ่นใหม่ในทุกจังหวะชีวิตภายใต้สโลแกนใหม่ “ความสดชื่นใหม่กับ B’lue”